b'\n_START_ARTICLE_\nHenry Hagerup\n_START_PARAGRAPH_\nHenry Ragnvald Hagerup (24. juli 1897 \xe2\x80\x93 13. november 1978) var en norsk skuespiller. Hagerup regnes som som en af Christianias sidste bohemer._NEWLINE_Han boede i Homansbyen, n\xc3\xa6rmere bestemt p\xc3\xa5 Hegdehaugsveien 27 i Oslo efter 2. verdenskrig. F\xc3\xb8r den tid boede han p\xc3\xa5 Bygd\xc3\xb8y Alle 59, sammen med sin dav\xc3\xa6rende kone Berta Josefine Karoline (f\xc3\xb8dt Therkildsen), datteren Anita (gift Nicholls) og s\xc3\xb8nnen Jarl Frank Waldemar. Henry Hagerup var s\xc3\xb8n af Peter Lykke-Seest, men men tog tidligt moderens navn i brug da han var f\xc3\xb8dt udenfor \xc3\xa6gteskab._NEWLINE_Henry var gift fire gange. I det f\xc3\xb8rste \xc3\xa6gteskab med Karoline hvor han fik s\xc3\xb8nnen, Per Hagerup. I hans andet \xc3\xa6gteskab, med Berta, fik han Anita og Jarl. Hans sidste \xc3\xa6gteskaber med Vanda og Edel, var uden b\xc3\xb8rn._NEWLINE_Hagerup optr\xc3\xa5dte p\xc3\xa5 flere teaterscener som musiker (fl\xc3\xb8jte) og artist sammen med Walfred Andersen. I till\xc3\xa6g til teatertilv\xc3\xa6relsen var han en habil kunstmaler. Hagerup deltog som dreng i spillefilmen Fiskerlivets farer i 1907 som var baseret p\xc3\xa5 Seests manuskript og indspillet i Frognerkilen. I en voksen alder havde han ogs\xc3\xa5 mindre roller i enkelte film, som for eksempel Olsenbanden. Han var ofte ude med motorb\xc3\xa5den om sommeren. Hans store hobby igennem \xc3\xa5rene var baneskyding med riffel, blandt andet p\xc3\xa5 Gressholmen. Han er begravet p\xc3\xa5 Vestre Gravlund i Oslo'